**УТВЪРДИЛ: /п/**

**ДЕСИСЛАВА ФИГЕРОА**

*Директор на Областна дирекция „Земеделие"-Перник*

**П Р О Т О К О Л**

**по чл. 37и, ал. 10 от ЗСПЗЗ и във връзка с чл.100, ал.8 от ППЗСПЗЗ**

за окончателно разпределение на пасища, мери и ливади от Държавния поземлен фонд на собственици на животновъдни обекти с пасищни селскостопански животни в област Перник

 Днес, 16.06.2022 г., на основание чл.37и, ал.1, ал.2 и ал.10 от ЗСПЗЗ, чл.100, ал.8 от ППЗСПЗЗ, във връзка със заповед № РД46-71/28.02.2022г. на Министъра на земеделието и в изпълнение на Заповед № РД-04-108/09.06.2022г. на Директора на Областна дирекция „Земеделие“– Перник, се събра комисия в състав :

 **Председател:** Мариола Попова - главен директор на ГДАР

 **Членове:**

 1.Севдалина Георгиева- гл. експерт в ГДАР, ОД „Земеделие“ - Перник

 2.Вероника Христова – гл. юрисконсулт в ОД „Земеделие”- Перник

 3.Мая Петрова – началник на ОСЗ - Брезник

 4.Елизабет Атанасова – гл. експерт в ОСЗ – Брезник

 **със задача**: да разгледа постъпилите в срока по чл.37и, ал.9 от ЗСПЗЗ и чл.100 ал.6 от ППЗСПЗЗ протоколи по чл.37и, ал.9 и ал.7 от ЗСПЗЗ, както и копие от заявления за допълнително разпределение на имоти от Държавния поземлен фонд (ДПФ) на притежателите на животновъдни обекти, отглеждащи пасищни селскостопански животни, регистрирани в Интегрираната информационна система (ИИС) на Българската агенция за безопасност на храните (БАБХ). На основание чл.37и, ал.10 от ЗСПЗЗ, комисията да разпредели допълнително необходимата за всеки кандидат площ по реда на чл.37и, ал.4 от ЗСПЗЗ в съответното и/или съседни землища.

В изпълнение на чл.100, ал.7 от ППЗСПЗЗ, всеки член на комисията представи декларация на председателя, с която декларира, че не е свързано лице по смисъла на Търговския закон с участник в процедурата или с членове на неговите управителни или контролни органи.

 В определения срок, съгласно чл.100 ал.6 от ППЗСПЗЗ в ОД „Земеделие“ – Перник е постъпило едно заявление от Община Брезник, за допълнително разпределение на свободните пасища, мери и ливади от Държавния поземлен фонд на територията на община Брезник, в едно с протоколите по чл.100 ал.3 и ал.5 от ППЗСПЗЗ, както следва:

1. Писмо изх.№ 94 00 628/31.05.2022г. на Кмета на община Брезник;
2. Протокол от 05.04.2022г. на комисията за определяне на полагащите се площи за

 наем на пасища, мери и ливади по реда на чл.37и, ал.4 от ЗСПЗЗ, от Общинския

 поземлен фонд (ОПФ), със списък на собственици на пасищни животни, брой

 животни (ЖЕ), полагаща се площ (дка).

1. Протокол от 16.05.2022г. на комисията за определяне на полагащите се площи за наем на пасища, мери и ливади по реда на чл.37и, ал.4 от ЗСПЗЗ, от Общинския поземлен фонд (ОПФ), със списък на собственици на пасищни животни, брой
2. Онлайн справка от БАБХ за отглеждани животни и наети пасища, мери и ливади;
3. Справка за дейността на заявителя от регистъра на земеделските стопани по Наредба №3/1999г.;
4. Справка за свободните пасища, мери и ливади от Държавния поземлен фонд, находящи се на територията на област Перник, определени със заповед № РД-46-71/28.02.2022г. на министъра на земеделието за отдаване под наем или аренда за стопанската 2022/2023 г.

 След като разгледа представените документи, комисията

**КОНСТАТИРА:**

1. Съгласно заповед № РД-46-71/28.02.2022г. на министъра на земеделието, за определяне на свободните имоти с начин на трайно ползване – пасища, мери и ливади от Държавния поземлен фонд за отдаване под наем или аренда за стопанската 2022/2023 г., находящи се на територията на община Брезник, област Перник, ОД „Земеделие“ – Перник, разполага със следните имоти от ДПФ:
* гр. Брезник, имот с идентификатор 06286.12.38 с площ 0,700 дка и НТП пасище, мера, 9 категория;
* гр. Брезник, имот с идентификатор 06286.1.1 с площ 89,700 дка и НТП ливада, 9 категория.
* с. Завала, имот с идентификатор 020010 с площ 12,151 дка и НТП пасище с храсти, 5 категория.
1. Според данните от Протокол от 05.04.2022г. и Протокол от 16.05.2022г., общият брой животни на заявителя отговаря на 87,20 животински единици (ЖЕ). Животновъдният обект се намира в землището на с. Бабица, община Брезник. Получената площ след разпределението на пасищата и ливадите от ОПФ в общ. Брезник, е 83,724 дка и обща площ на ползвани имоти 502,363 дка., което представлява по 5,76 дка на ЖЕ.
2. Съгласно нормативно определени площи, за този брой животни се полагат по 40 дка на ЖЕ, при категория на земята от VIII до Х категория или общо 3488 дка или по 20 дка на ЖЕ при категория на земята от I до VII – общо 1744 дка. Община Брезник е сключила договор от общинския поземлен фонд за 83,724 дка, като съгласно писмо изх.№ 94 00 628/31.05.2022г. на Кмета на община Брезник, общината не разполага с достатъчно имоти с НТП - пасища, мери и ливади, годни за използване по предназначение.
3. В землището на с. Бабица, общ. Брезник, Областна дирекция „Земеделие“ - Перник не разполага със земя от ДПФ, с НТП-пасища, мери и ливади. Налична е земя в съседно землище – гр. Брезник в размер на 102,551 дка от V/пета/ и IХ /девета/ категория, което не е достатъчно за задоволяване нуждите на животните. В съседните землища от област Перник няма земеделски земи от ДПФ с НТП пасища, мери и ливади.

**На основание на горните констатации, комисията**

**Р Е Ш И:**

 1.От свободните имоти от ДПФ с НТП - пасища мери и ливади в землището на гр. Брезник, което се явява съседно землище на с. Бабица, се предоставят на В\* П\* М\* с обща площ 102,551 дка от V/пета/ и IХ /девета/ категория.

Имотите се предоставят за срок от пет стопански години.

2.Не се разпределят имоти от ДПФ в останалите общини, тъй като в срока, регламентиран в чл.37и, ал.9 от ЗСПЗЗ и чл.100, ал.6 от ППЗСПЗЗ не са представени други заявления и протоколи по реда на чл.37и, ал.6 и/или ал.7 от ЗСПЗЗ.

На основание чл.37и, ал.11 от ЗСПЗЗ, настоящия протокол да се обяви в кметството и в сградата на Общинската служба по земеделие – Брезник и да се публикува на интернет страницата на Областна дирекция "Земеделие" - Перник и на Община Брезник.

Протоколът може да се обжалва по отношение на площта на разпределените имоти в 14-дневен срок пред районния съд. Обжалването не спира изпълнението на протокола, освен ако съдът разпореди друго.

Протоколът се състави в 3 /три/ еднообразни екземпляра.

**К О М И С И Я:**

**Председател:** Мариола Попова

 /………п………/

**Членове:**

1. Севдалина Георгиева

 /………п………/

1. Вероника Христова /

 /………п………/

1. Мая Петрова

 /………п..……/

1. Елизабет Атанасова

 /………п………/